**Amway** on verkostomarkkinoinnilla toimiva suoramyyntiyritys ja valmistaja. Yrityksen itse valmistamat tuotteet ovat pääasiassa terveys-, kauneus- ja kodinhoitoalalta.

Amwayn ovat perustaneet vuonna 1959 Jay Van Andel ja Rich DeVos. Pääkonttori on Adassa Michiganissa Pohjois-Amerikassa. Alticor-konsernin liikevaihto oli 9 miljardia dollaria vuonna 2010. Amway toimii yli 85 markkina-alueella ja jakelu on maailmanlaajuinen. Vuonna 2010 Amway sijoittui Forbesin tutkimuksessa sijalle 32 maailman suurimmista yksityisessä omistuksessa olevista yrityksistä.

Yhtiöllä oli 2010-luvun alussa noin viisi miljoonaa aktiivista itsenäistä liikkeenharjoittajaa (englanniksi *independent business owners*, IBOs). Yhtiön perustajien alkuperäinen tarkoitus oli heidän itsensä mukaan kehittää liiketoimintamalli, jossa käytetään uudentyyppistä tuotteiden jakelujärjestelmää ja tarjotaan tavallisille ihmisille mahdollisuus yrittäjyyteen sekä taloudellisen riippumattomuuden saavuttamiseen. 

Todellisuudessa tutkimukset ovat osoittaneet, että 990–999 jokaisesta 1 000 osallistujasta verkostomarkkinointiin häviää rahaa.

Historia
--------

Jay Van Andel ja Richard DeVos olivat liikekumppaneita eri aloilla. Vuonna 1949 Neil Maskaant esitteli heille Nutrilite Products Corporationin liiketoiminnan. Nutrilite oli tohtori Carl Rhenborgin perustama Kaliforniassa toimiva suoramyyntiyritys. Vuonna 1949 DeVos ja Van Andel aloittivat Nutrilite-ravintolisien jakelijoina. He myivät ensimmäisen laatikon seuraavana päivänä 19,50 Yhdysvaltain dollarilla, mutta menettivät kiinnostuksensa seuraavaksi kahdeksi viikoksi. Pian tämän jälkeen Maskaant, josta oli tullut heidän sponsorinsa, kehotti heitä osallistumaan Nutrilite-seminaariin Chicagossa. *lähde?*

Kokous oli keskikaupungin hotellissa, jossa oli yli sata ihmistä läsnä. Nähtyään myynninedistämisvideoita ja kuuntelemalla puheita yritykseltä ja menestyneiltä jakelijoilta he päättivät jatkaa Nutrilite-liiketoimintamahdollisuutta innostuneesti. He myivät toisen laatikon paluumatkallaan Michiganiin ja kehittivät nopeasti liiketoimintaansa eteenpäin. *lähde?*

Vuonna 1949 DeVos ja Van Andel olivat muodostaneet Ja-Ri Corporation (lyhennys heidän etunimistään) -tuontiyrityksen puisille tavaroille Etelä-Amerikasta. Paluumtkalla Nutrilite-seminaarista he lisäsivät Ja-Ri Corporationin Nutrilite-sopimukseen. Jokaisen tuotteen myyntivoiton lisäksi Nutrilite tarjosi palkkiojärjestelmän. Vuoteen 1958 mennessä DeVos ja Van Andel olivat rakentaneet yli 5€ 000 jakelijan organisaation. Nutriliten vakaus aiheutti kuitenkin huolta, ja huhtikuussa 1959 he ja muutama huippujakelija muodostivat American Way Associationin edustamaan jakelijoita ja etsimään uusia tuotteita markkinoille.

Heidän ensimmäinen tuotteensa oli Frisk, tiivistetty orgaaninen puhdistusaine, jonka tiedemiehet olivat kehittäneet Ohiossa. DeVos ja Van Andel ostivat oikeudet Friskin valmistukseen ja jakeluun. Myöhemmin nimi muutettiin LOC:ksi (Liquid Organic Concentrate).  He perustivat Amway Sales Corporationin tuotteiden hankkimiseen, varastoimiseen, myyntiin ja markkinointisuunnitelmaa varten. Amway Services Corporation hoiti vakuutus- ja muut etuudet jakelijoille (Amway on lyhenne American Way:stä). Vuonna 1960 he ostivat 50 prosentin osuuden Atco Manufacturing Companystä Detroitissa, LOC:n alkuperäisestä valmistajasta ja muuttivat nimensä Amway Manufacturing Corporationiksi.  Vuonna 1964 Amway Sales Corporation, Amway Services Corporation ja Amway Manufacturing Corporation yhdistyivät yhdeksi kokonaisuudeksi: Amway Corporationiksi. *lähde?*

Amway osti Nutriliten osake-enemmistön vuonna 1972 ja loputkin 1994.

### Kansainvälinen laajentuminen

Amway laajeni ulkomaille Australiaan vuonna 1971, Eurooppaan vuonna 1973, osaan Aasiaa vuonna 1974, Japaniin vuonna 1979, Latinalaiseen Amerikkaan vuonna 1985, Kiinaan vuonna 1995, Afrikkaan vuonna 1997, Intiaan ja Skandinaviaan vuonna 1998 Venäjälle vuonna 2005, ja Vietnamiin vuonna 2008.

### Oikeudenkäynnit

#### FTC vs. Amway 1975–1979

Yhdysvaltain liittovaltion ylläpitämä Federal Trade Commission eli FTC nosti kanteen Amwayta vastaan vuonna 1975 epäillen sitä laittomasta pyramidimyynnistä. Oikeudenkäynti päättyi vuonna 1979. Päätöksessä todettiin, ettei Amway ole pyramidihuijaus eli pyramidipeli eikä ketjukirjeen tavoin toimeenpantu *laiton rahankeräys* sillä edellytyksellä, että jälleenmyyjät noudattavat niin sanottuja jälleenmyynnin sääntöjä (retail rules).

Amwayn oikeudenkäynnin jälkeen verkostomarkkinointi on kasvattanut markkinaosuuttaan eri puolilla maailmaa ja levinnyt uusille maantieteellisille alueille. Yhtiöiden tuotevalikoima on kasvanut, jälleenmyyjiä on tullut miljoonia lisää ja yritysten lukumäärä on noussut tuhansiin eri puolilla maapalloa. Pelkästään Pohjois-Amerikassa on toiminut yli 650 yritystä vuoteen 2007 mennessä, mutta suuri osa niistä on kuitenkin ollut lyhytaikaisia ja ajautunut konkurssiin tai lopetettu muista syistä pian toiminnan aloittamisen jälkeen. Osa yrityksistä on tuomittu laittomina rahankeräyksinä, ja viranomaiset ovat lakkauttaneet ne.

Verkostomarkkinointiin kriittisesti suhtautuvat henkilöt ja kansalaisjärjestö Pyramid Scheme Alert Org. ovat yrittäneet saada Amwayn oikeudenkäynnin avatuksi uudelleen. Yhdysvaltojen lainsäädännön vuoksi se ei kuitenkaan ole ollut mahdollista. Amwaytä vastaan on vuoden 1979 jälkeen nostettu useita uusia kanteita, jotka se on yleensä sopinut asianomistajien kanssa.
Viimeisin suuri oikeudenkäynti alkoi tammikuussa 2007, ja siinä Amwaytä syytetään laittomasta pyramiditoiminnasta sekä viitataan vuoden 1979 oikeuden päätökseen, jota Amway ei kanteen mukaan noudata.

### Amway Pohjoismaissa

Amway tuli Pohjoismaihin vuonna 1998 ja Suomeen heinäkuussa 1999. Vuonna 2005 sillä oli alueella noin 30 000 lisenssin uusinutta itsenäistä liikkeenharjoittajaa (ILH). Heistä muutama tuhat oli Suomessa. ILH sai toimia kaikissa Pohjoismaissa yhdellä rekisteröitymisellä (lisenssimaksulla ja aloituspaketilla).

Tuotemerkit
-----------

Amwayn tuotevalikoimassa oli aluksi vain LOC (Liquid Organic Concentrate). Tuotevalikoima laajeni vuonna 1960 pyykinpesuaine SA8:lla, Satinique-hiustenhoitosarjalla vuonna 1965 ja kosmetiikkamerkki Artistrylla 1968. Nykyään Amway valmistaa itse yli 450 tuotetta. Tuotantolaitoksia sijaitsee Yhdysvalloissa, Kiinassa ja Intiassa. Lisäksi Nutriliten luonnonmukaista tuotantoa harjoittavia tiloja on Brasiliassa, Meksikossa ja Yhdysvalloissa (Kaliforniassa ja Washingtonissa). Amway yhdistää satoja muita valmistajia tarjoten lähes kaikkea kirjoista (esim. Barnes & Noble, Pohjois-Amerikassa) viineihin (World of Wine, Europe).

### Kodinhoito

Amway tunnetaan Pohjois-Amerikassa parhaiten sen alkuperäisistä tuotteista: monikäyttöisestä LOC-puhdistusaineesta, SA8-pyykinpesuaineesta ja Dish Drops -astianpesuaineesta. Tammikuussa 2007 Consumer Reportsin julkaisemassa testissä SA8 Bioquest valittiin parhaiten toimivaksi pyykinpesuaineeksi pistein 99/100. Consumer Report kuitenkin kritisoi SA8:n hintaa.

### Terveys ja kauneus

Terveys- ja kauneustuotemerkkejä ovat Artistry, Beautycycle, Time Defiance, Artistry Essentials, Pure White, Satinique, Tolsom, Body Series, Glister, Moiskin (Etelä-Amerikka), eSpring, iCook ja Nutrilite / Nutriway.

### Artistry

Artistry-tuotteita ovat ihonhoitotuotteet, kosmetiikka, anti-ikääntymisvoiteet ja seerumit. 

### Nutriway / Nutrilite

Eniten myyty tuotemerkki on Nutriway / Nutrilite. Vuonna 2008 Nutriliteä myytiin maailmanlaajuisesti yli kolmella miljardilla Yhdysvaltain dollarilla. Vuonna 2001 viisi Nutriliten tuotteista sai NSF International -sertifikaatin. Vuodesta 2002 lähtien ConsumerLab.comin riippumaton kyselytutkimus on osoittanut Nutrilitellä olevan korkein asiakastyytyväisyys (96 % vuonna 2006) luokassa suoramyynti / MLM.

Nutrilite on voittanut vuosina 2006–2009 ravintolisä-, terveys- ja elintarvikeryhmän "Platinum" ja "Gold" -palkintoja Malesiassa, Kiinassa, Taiwanissa, Thaimaassa ja Aasiassa Valittujen Palojen (Reader's Digest) "Trusted Brands of Asia" -kyselyssä. Vuonna 2008 Nutriliten tiedemiehet yhteistyössä Alticorin tytäryhtiön Interleukin Geneticsin kanssa voittivat "12th John M. Kinney Award for Nutrition and Metabolism" tutkimuksestaan ravitsemuksen ja genetiikan vuorovaikutuksesta.

Tammikuussa 2009 Amway ilmoitti vapaaehtoisesti vetävänsä markkinoilta erän Nutrilite- ja XS Energia -patukoita huomattuaan, että Peanut Corporation of America oli mahdollisesti valmistanut ne salmonellan saastuttamista ainesosista. Yhtiö ilmoitti, ettei se ollut saanut raportteja tuotteista johtuvista sairauksista.

### eSpring

eSpring-vedensuodatusjärjestelmä lanseerattiin vuonna 2000. Se on ensimmäinen kotikäyttöön tarkoitettu vedenkäsittelyjärjestelmä, joka käytti desifiointiin aktiivihiilisuodatinta ja UV-valoa. Järjestelmälle on myönnetty ANSI/NSF Standardit 42, 53, 55 sertifikaatit. Yksikkö oli myös ensimmäinen kaupallinen laite, joka sisälsi sisaryhtiö Fulton Innovationsin eCoupled:in langatonta energianinduktointitekniikkaa. Vuonna 2007 Consumer Eloectronics Show’ssa Fulton Innovations julkaisi teknologian myös muissa elektroniikkalaitteissa. Yritykset, jotka hyödyntävät tätä teknologiaa ovat General Motors, Motorola ja Visteon. Vuonna 2006 puolalainen voittoa tavoittelematon "World Foundation of Health, Heart and Mind" nimesi eSpringin "Products of the Year":ksi. eSpring on voittanut lukuisia "Gold" ja "Platinum" -palkintoja Reader's Digest Most Trusted Brand Asia -kyselyssä.

### Atmosphere

Vuonna 2008 Amwayn Atmosphere Air Purifierista tuli ensimmäinen ilmanpuhdistin, jolle Asthma and Allergy Foundation of America myönsi Asthma and Allergy Friendly -sertifikaatin.

Hyväntekeväisyys
----------------

Amway Europe aloitti avustusyhteistyön UNICEFin kanssa lasten hyväksi vuonna 2001. Vuonna 2003 yhtiö aloitti yhteiskuntavastuuohjelman "One by One for Children", joka on nyt osa UNICEF -yhteistyötä. Vuodesta 2001 Amway Europe ja sen 500 000 eurooppalaista jakelijaa ja 26 tytäryhiötä ovat lahjoittaneet yli 3 500 000 USD UNICEFille. Vuonna 2005 Amway Europe sitoutui uudelleen lahjoittamaan 2 500 000 € UNICEFille seuraavien viiden vuoden aikana.

Lähteet
-------

1. ↑
2. ↑  Xardel, Dominique (1993). *The Direct Selling Revolution. Understanding the Growth of the Amway Corporation*. Blackwell Publishing, 1–4. ISBN 978-0631192299.
3. ↑  About Amway – Global Leader in Direct Selling  June 23, 2011. Amway.com. Viitattu July 9, 2011.
4. ↑  The Times 100 Business Case Studies: Amway – Direct selling and supply chain  February 22, 2008. Replay.web.archive.org.  Arkistoitu helmikuu 22, 2008. Viitattu July 9, 2011.
5. ↑  #28 Amway *Lists*.  2011. Forbes. Viitattu 23.9.2018. (englanniksi)
6. ↑
7. ↑  Suomenkielinen käännös Consumer Awareness Institute'in MLM-raportista
8. ↑  Amway Forever: The Amazing Story of a Global Business Phenomenon, s. 178
9. ↑  Conn, Charles Paul (1977). *The Possible Dream: A Candid Look At Amway*. Revell. ISBN 0800708571.
10. ↑  Van Andel, Jay (1998). *An Enterprising Life*. HarperCollins, 37–39. ISBN 0-88730-997-6.
11. ↑  Interview with Bill Hybels at the Willow Creek Association Global Leadership Summit in 2000
12. ↑  Robinson, James W. (1997). *Empire of Freedom: The Amway Story and What It Means to You*. Prima Publishing, 11. ISBN 0761510885.
13. ↑  [ Profiles of the American Dream: Rich DeVos and Jay Van Andel and the Remarkable Beginnings of Amway] Premiere Films
14. ↑  Van Andel, Jay (1998). *An Enterprising Life*. HarperCollins, 58–60. ISBN 0-88730-997-6.
15. ↑  From MLM Law Library: FTC Final Order from May 8, 1979 (93 F.T.C. 618).
16. ↑  Orange County, Calif. Firm Goes Back to Dawn of Vitamin Age Accessmylibrary.com.  Arkistoitu toukokuu 26, 2012. Viitattu July 9, 2011.
17. ↑  
Jon Taylor: Partial List of MLM’s Past and Present  2006. CAI Consumer Awareness Institute. Viitattu 2.5.2007. (englanniksi)
18. ↑   Jon Taylor: List Of MLM's shut down by law enforcement  2006. CAI Consumer Awareness Institute. Viitattu 2.5.2007. (englanniksi)
19. ↑   Robert Fitzpatrick: The Case for Reopening the Amway Pyramid Scheme Case: An Inquiry into the Legality of Multi-Level Marketing  1999. Pyramid Scheme Alert. Viitattu 2.5.2007. (englanniksi)
20. ↑   Scott Larsen: Amway: The Untold Story, The Amway Lawsuits Page  2003. Amquix.info. Viitattu 2.5.2007. (englanniksi)
21. ↑   Scott Larsen: Quixtar/Amway Lawsuits  2003. Amquix.info. Viitattu 2.5.2007. (englanniksi)
22. ↑   Robert L. Fitzpatrick: Amway/Quixtar Sued as Pyramid Scheme, a class action lawsuit, filed in US District court in the northern district of California on January 10, 2007, case number 3:07-cv-00201-EMC.  tammikuu 2007. Pyramid Scheme Alert. Viitattu 2.5.2007. (englanniksi)
23. ↑   Robert L. Fitzpatrick: Class Action Complaint, Plaintiffs Jeff Pokorny and Larry Blenn and those similarly situated vs. Quixtar Inc. James Ron Puryear Jr. Georgia Lee Puryear, and World Wide Group, L.L.C. Britt Worldwide L.L.C. American Multimedia Inc. Britt Management, Inc. Bill Pritt and Peggy Britt.  tammikuu 2007. Pyramid Scheme Alert. Viitattu 2.5.2007. (englanniksi)
24. ↑   Tietoa Amwaystä, s.4  2006. Amway Europe Ltd, Amway.fi. Viitattu 28. huhtikuuta 2007.
25. ↑  Laundry Detergents  July 1, 2011. Consumer Reports. Viitattu July 9, 2011.
26. ↑  Rob Kirkbride / The Grand Rapids Press. "Amway's old reliable cleans up", Grand Rapids Press, The (MI), December 12, 2006, p. A1.
27. 1 2  O'Donnell, Jayne. "Multilevel marketing or 'pyramid?' Sales people find it hard to earn much", February 10, 2011. Luettu x.
28. 1 2  O'Donnell, Jayne. "Some Multilevel Salespeople Ask: What Profits?", February 7, 2011. Luettu May 17, 2011.
29. ↑  Amway do Brasil Amway.com.br. Viitattu July 9, 2011.
30. ↑  e-point SA: Nutrilite passes $3 billion mark in annual sales Amway.ua. Viitattu July 9, 2011.
31. ↑  NSF International Announces Dietary Supplements Certification Program  December 14, 2008. Replay.web.archive.org.  Arkistoitu joulukuu 14, 2008. Viitattu July 9, 2011.
32. ↑  ConsumerLab.com Survey Nutraingredients-usa.com. Viitattu July 9, 2011.
33. ↑  2009 Report on Vitamin & Supplement Users  February 3, 2009. Consumerlab.com. Viitattu July 9, 2011.
34. ↑  Reader's Digest Trusted Brands Asia Rdasiatrustedbrands.com. Viitattu July 9, 2011.
35. ↑  Nutrition (PDF) *nutritionjrnl.com*. Viitattu July 9, 2011.
36. ↑  Amway Global Announces Nationwide Recall Of XS® Energy Bar Chocolate Nut Roll And Expansion Of Nutrilite Energy Bars Recall Because Of Possible Health Risk  February 4, 2009. US Food and Drug Administration. Viitattu May 13, 2011.
37. ↑  NSF International: Who they are what they do Espring.com. Viitattu July 9, 2011.
38. ↑  In-Vehicle Wireless Power Transfer Unveiled (Arkistoitu – Internet Archive)
39. ↑  Startup Jump-Starts Wireless Power  January 5, 2007. Pcmag.com. Viitattu July 9, 2011.
40. ↑  Amway Poland receives "Product of the Year" for eSpring  June 6, 2008. Web.archive.org.  Arkistoitu kesäkuu 6, 2008. Viitattu July 9, 2011.
41. ↑  Reader's Digest Trusted Brands Asia Rdatrustedbrands.com. Viitattu July 9, 2011.
42. ↑  "Ways To Control Allergies And Breathe Easier", October 7, 2010.
43. ↑  "Helping to Clear the Air for Consumers – New Certification Standard for HEPA Filters Will Help Millions of People Make More Educated Choices", February 27, 2009.
44. ↑   (englanniksi) Luettu 22.7.2011
45. ↑   (englanniksi) Luettu 22.7.2011
46. ↑   Luettu 22.7.2011
47. ↑    Luettu 22.7.2011

Aiheesta muualla
----------------

* Amway  2007. Amway Europe Ltd, Amway.fi. Viitattu 28. huhtikuuta 2007.
* *Amway Forever: The Amazing Story of a Global Business Phenomenon*, elokuu 2011, John Wiley & Sons; (ISBN 978-0-470-48821-8)